ମହାରାଷ୍ଟ୍ର ରାଜନୀତିରେ ଆସିପାରେ ପୁଣି ନୂଆମୋଡ: ଶରଦଙ୍କୁ ଭେଟିଲେ ଅଜିତଙ୍କ ସମେତ ୯ ନେତା
ପୁନେ,୧୬।୭: ମହାରାଷ୍ଟ୍ରରେ ରାଜନୈତିକ ହଲଚଲ ମଧ୍ୟରେ ରବିବାର ଅଜିତ ପାୱାର ଏବଂ ତାଙ୍କ ଗୋଷ୍ଠୀର ଅନେକ ନେତା ଶରଦ ପାୱାରଙ୍କୁ ଭେଟିବାକୁ ଆସିଛନ୍ତି। ଓ୍ବାଇବି ଚହ୍ବାନ୍ ସେଣ୍ଟରରେ ଏକ ବୈଠକ ଅନୁଷ୍ଠିତ ହୋଇଛି। ଶରଦଙ୍କୁ ଭେଟିବାକୁ ଆସିଥିବା ନେତାଙ୍କ ମଧ୍ୟରେ ପ୍ରଫୁଲ୍ଲ ପଟେଲ, ଅଜିତ ପାୱାର, ଛଗନ ଭୁଜବଳ, ଆଦିତ୍ୟ ତଟକରେ, ହସନ ମୁଶ୍ରିଫ୍, ଧନଞ୍ଜୟ ମୁଣ୍ଡେ, ଦିଲୀପ ୱାଲ୍ସ ପାଟିଲ, ସଞ୍ଜୟ ବନଶୋଡେ ଏବଂ ସୁନୀଲ ତଟକରେ।  
ସୂଚନାଯୋଗ୍ୟ,ଜୁଲାଇ ୨ରେ ମହାରାଷ୍ଟ୍ର ରାଜନୀତିରେ ହଠାତ୍ ନୂଆମୋଡ ଆସିଥିଲା। ଅଜିତଙ୍କ ନେତୃତ୍ୱରେ କିଛି ଏନସିପି ବିଧାୟକ ଦଳରେ ବିଦ୍ରୋହ ସୃଷ୍ଟି କରି ଏପ୍ଡିଏରେ ସାମିଲ ହୋଇଥିଲେ।